Alquida
Las resinas termodurcissablas alquidas o gliceroftalicas son utilizadas coma ligants dins lo domènis de las pintura e vernisses. Son de poliestèrs saturats tridimensionals modificas (melhorats) per apond d’acids grases de cadena longas (sota la forma de triglicerids) e d’autres ingredients (coma la colofònia, per aumentar la flexibilitat, e las resinas aminoplastas). Lo tèrme « alquid » ven de la contraccion dels mots alcòl e acid.

En 1901, Watson e Smith estudièron la policondensacion entre l’acid ftalic (bivalent) e lo gliceròl (trivalent). Mas, lo polimèr resultant manca de soplesa. En 1914, Kienle modifica la resina poliestèr per d'acids grases. La resina alquida realizada mòstra de bonas proprietats de film. Las primièras resinas alquidas son vendudas en 1926 jol nom comercial de Glyptal pr General Electric.

Tipologia 
Segon lo taus en òli, nomenat « longor d’òli », calculada en percentatge de triglicerid, se destria las resinas alquidas:

 cortas en òli: longor d’òi de 30 a 45 %. L’exemple tipic es aqueste de las resinas alquidas associadas a las resinas aminoplastas; la mescla polimèra durcís al forn;
 mejana en òli: longor d’òli de 45 a 56 %. L’òli de sòja es la mai utilizada;
 longors en òli: longor d’òli de 56 a 70 %. Las òlis de lin e de sòja son las mai utilizadas. Lo secatge d'aquestas pinturas es mens rapid que dins lo cas precedent.

Secatge 
I a doas possibilitats de durciment del revestit:

 l’acid gras es insaturat (òlis de lin, sòja, òli de cartam, fusta de china, oïticica,): lo « secatge » (reticulacion) per oxidacion a l’aire es possible en preséncia dels sicatius que cal;
 mens frequent, l’acid gras es saturat o l’òli presenta un taus important en acids gras saturats (òli de cocòt, òli de palma, acids laurics, palmitic, stearic,): lo secatge a l’aire es impossible (cas d’una òli non sicativa). S'associa donc aquestas resinas alquidas soplas mas lentas de durcir a d’autras resinas termodurcissablas. Lo secatge se fa al forn a 140  pendent , per exemple. Las lacas de las carroçariás automobilas son sovent de resinas alquidas associadas e de resinas aminoplastas. Resistisson plan al mal temps.

Utilizacion 
Las pinturas « glicerò » an largament remplaçat las pinturas a l’òli dins lo domèni de la pintura de las parets. Fa l'aspècte lis e plan decoratiu, resistisson fòrça a l’umiditat, e pòdon èsser netejadas. Mas, prenon de temps a secar, an una odor fòrta, e de mandan de white spirit per netejar.

Referéncias

Vejatz tanben 

Material de pintura